ИОП 1 за пети разред (седма недеља)

Ове недеље пажњу посвећујемо народној књижевности, јунаку епских народних песама, али и историјској личности – цару Душану Силном.

У читанци на 182. стр. је песма Женидба Душанова , говори се о историјској личности Стефану Душану Немањићу, која је послужила као инспирација да се створи књижевни јунак - цар Стјепан.

Прочитај колико можеш, свакако део песме на 182. стр. и предговор (жута подлога) и покушај да одговориш на питања:

1. Како се зове град до кога стижу сватови?
2. Шта су разапели по пољу? (У другом стиху!)
3. Шта су дали коњима да једу? (У трећем стиху!)
4. Ко је узео торбу и пошао од једне до друге зобнице да нахрани свога коња?
5. Шта је јунак тражио од механџије?

На 188. стр у читанци под насловом Треба да знаш - о јуначкој женидби прочитај и препиши у своју свеску колико можеш.